c: text/html

text: 9 Et inmebat si Job, a kuan to:2 “Amtak a tua iratay imbagam.Balet panon a nibagan walad katunongan so sakey a too diad kaso to sumpad Dios?+3 No walay malabay a misuppiatan ed Sikato,*+Agto makaebat na anggan sakey diad sanlibon tepet To.4 Say Dios et makabat so puso to tan mabiskeg ed pakayari.+Siopay nayarin onsumpa ed sikato ya agnasakitan?+5 Iyaalis* to ray palandey ya anggapoy makakaamta;Diad sanok to et dederalen to iratan.6 Yeyegyegen toy dalin,Kanian nayuyugayog iray lusek to.+7 Say agew et igaganggan ton ag-onsinagTan sasaraan toy liwawa na saray bitewen;+8 Sikaton bukor so mangibubuskag ed katawenan,+Tan sikatoy manaakar ed tapew na angkakabaleg a daluyon na dayat.+9 Ginawa to ray konstelasyon ya Ash,* Kesil,* tan Kima,*+Tan saray konstelasyon diad abalaten a tawen;*10 Sikatoy manggagawa na angkakabaleg tan agnausisa iran bengatla,+Saray makapakelaw a bengatla ya agnabilang.+11 Sikatoy ondadalan ed abay ko, tan agko nanenengneng;Sikatoy onlalabas ed kawalaan ko, balet agko nabibidbir.12 Sano walay sasamsamen to, siopay makapuger ed sikato?Siopay makapangibagad sikaton, ‘Antoy gagawaen mo?’+13 Agpokpokan na Dios so sanok to;+Anggan saray ontutulong ed Rahab*+ et ondakmomo ed sikato.14 Nagkalalo la sirin sano onebat ak ed sikatoA nepeg kon pilien a maong iray salitak no misuppiatan ak ed sikato!15 Anggano wala ak bilang ed katunongan, agak onebat ed sikato.+Say nagawaan ko labat et mikasi ed ukom ko.*16 No ontawag ak ed sikato, ebatan to ak kasi?Agak manisian dengelen to ak,17 Ta dederalen to ak diad panamegley na kalamidadTan paparakelen to ray sugat ko ya anggapoy makasengeg.+18 Agto ak abuloyan a makaingas;Puro ampait a bengatla so iiter tod siak.19 No nipaakar ed pakapanyari, sikato so mabiskeg.+No nipaakar ed hustisya, ibabaga to: ‘Siopay makapangibagan walay eebatan ko?’*20 No wala ak ed katunongan, kondenaen ak na mismon sangik;Anggano pansiasiansiaen koy integridad ko,* iyabawag ton nankasalanan* ak.21 Anggano pansiasiansiaen koy integridad ko,* anggapoy kompiyansak ed sarilik;*Kabusol ko* so bilay ko.22 Pareho lanlamang so nagagawa. Kanian ibabagak,‘Dederalen to so andiay kasalanan* tan pati say mauges.’23 No walay inatey lapud biglan insabi na delap,Elekan to so panermen na andiay kasalanan.24 Say dalin et inyawat ed samay mauges;+Sasakbongan To ray mata* na saray ukom ditan.Ta no aliwan Sikato, siopa sirin ey?25 Natan saray agew ko et mas maples nen say mensahero;+Ombabatik iratan ya agmakakanengneng na maabig.26 Maples iratan ya onlalabas a singa baloton tanubong,Singa saray agilan mansasweng a manadagit ed biktima ra.27 No ibagak ya, ‘Lingwanan ko lay reklamok,Umanen koy awawey ko tan magmaliw ak a maligsa,’28 Ontakot ak nin siansia lapud amin a sakit a naliliknak,+Tan amtak ya agmo ak ipasen ya andiay kasalanan.29 Siak so ompaway a nankasalanan.*Kanian akin et mansagpot ak ni anta anggapoy nagunggonak?+30 No manuras ak ed danum na natutunaw a niebe,Tan mansabon ak na limak,+31 Iyan mo ak ed mapitek ya abot,Kanian anggan saray kawes ko et dimlaen da ak.32 Ta sikatoy aliwan sakey a toon singa siak a nayarik ya ebatan,A nayari kamin manarap diad korte.+33 Anggapoy siopaman a nayarin manggaway desisyon* ed baetan min dua,A nayarin magmaliw ya ukom mi.*34 No itunda to lay panlelewet tod siak*Tan agto ak la taktakoten,+35 Agak ontakot a mitongtong ed sikato,Ta agnisipor ed siak so mitongtong a natatakot.

robotstxt: allowed

filter: keep


text:
TEPET NA SARAY KABATAAN
Antoy Gawaen Ko Pian Makamove-on Ak ed Impan-break Mi?
“Nen kakkayari min nan-break na datin girlfriend ko,” kuan nen Steven, “singa agko nakaya. Aman lay sankasakitan ya agawad bilay ko.”
Ontan met so agawad sika? No on, natulongan ka na sayan artikulo.
No antoy naliknam
No say saninaro et nan-break, pareho ran nasakitan.
No sikay angi-break, seguro maka-relate ka ed si Jasmine ya angibagan, “Lapud amtak ya asakitan koy laki ya nagmaliw ya importante ed siak, nakokonsiensia ak tan naisip ko ya agko la ’ya labay ya naulit.”
No aliwan sikay angi-break, seguradon natalosan mo no akin ya ibabaga na arum ya singa ra inateyan nen im-break ira na inaro da. “Abayag so impanermen ko tan nandurumay aliknak,” so kuan na kabataan ya si Janet, “agak makapanisiad agawa, mansyodot ak ya maong, mikakasi ak ya ikdan to ak lamet na chance, a-depress ak, tan ngalngali sakey taon antis kon atanggap.”
No antoy realidad: Say pan-break na saninaro et manresultad ermen tan depresyon. Oniay imbaga na sakey ya nansulat ed Biblia: “Say nagogonigon ya espiritu et mangupot na biskeg.”—Proverbio 17:22.
No antoy nagawaan mo
Mitongtong kad mature ya pantitiwalaan mo. Ibabaga na Biblia: “Say tuan kaaro et mangaaro ed amin a panaon, tan sakey ya agi a nailaloan diad panaon na gonigon.” (Proverbio 17:17) No ibagam so naliliknam ed ateng mo odino mature ya kaarom, natulongan da kan natalosan so agawa.
“Pigaran bulan ya iniwasan koy miulop ed arum tan anggapon balot so angibagaan koy naliliknak. Pero makatulong manaya iray kakaaro pian makapanmove-on. Nen imbagak ed sikaray naliliknak, diman labat linmemew so liknaan ko.”—Janet.
Makaaral ed agawa. Oniay ibabaga na sakey ya proverbio ed Biblia: “Onggamor kay karunongan, onggamor kay pakatalos.” (Proverbio 4:5) No wala ray aliwliwan agawad bilay mo, mas nakabat moy sarilim tan naaral mo no panon mon nasarag so pakakadismaya.
“Kayari min nan-break, walay kaarok ya tinepetan to ak, ‘Antoy naaralan mod relasyon yo ey, tan panon mon usaren itan no bilang ta miinaroan ka lamet?’”—Steven.
Manpikasi. Ibabaga na Biblia: “Ipasakbat mod si Jehova so ambelat ya awit mo, tan tulongan to ka.” (Salmo 55:22) Makatulong so pampikasi pian nasarag moy ermen tan makaaral kad impan-break yo.
“Manpikasi kan lanang. Natatalosan nen Jehova so sakit ya naliliknam tan mas amta toy talagan agawa.”—Marcia.
Ontulong ed arum. Ibabaga na Biblia ya: ‘Anapen so pankaabigan na arum, aliwan say pankaabigan yo labat.’ (Filipos 2:4) No busy kan ontutulong ed arum, mas maples mon natalosan ya wala ni ray mas importantin imanoen mo nen say impan-break yo.
“No nan-break kayo na inarom, singa la katapusan na mundo, tan mas grabe ni sakit to nen say sakit ed laman. Pero kalkalna manayan nabalang so sakit. Kaukolan labat ya palabasen so panaon tan gawaey anggaay nayarian ya makamove-on.”—Evelyn.


text:
Akin et Ag-eebatan na Saray Tasi nen Jehova so Amin ya Akusasyon ed Sikara?
Uunoren na saray Tasi nen Jehova so bilin na Biblia ya agdapat ebatan so amin ya akusasyon tan panagbalaw. Singa bilang, oniay ibabaga na sakey ya proverbio ed Biblia: “Samay mangipepetek ed sakey a mabalaw et nabaingan labat.” (Proverbio 9:7, 8; 26:4) Kanian imbes ya mikolkol kami lapud akusasyon na arum ya aliwa met a tua, mas importante ed sikami so pamaliket ed Dios.—Salmo 119:69.
Siempre, walay “panaon na ag-iyesel tan panaon na pansalita.” (Eclesiastes 3:7) Eebatan mi tepet na saray totoo ya talagan labay dan naamtaay katuaan, pero agmi labay so midebati. Uunoren mi ray bangat nen Jesus tan saray inmuunan Kristiano tan aaligen mi alimbawa ra.
Ag-inmebat si Jesus nen sikatoy inakusaan diad arap nen Pilato. (Mateo 27:11-
14; 1 Pedro 2: 21- 23) Agmet inmebat si Jesus nen inakusaan dan buanges tan masiba. Imbes, pinatunayan tod gawa ya aliwan tua iray akusasyon da, base ed sayan prinsipyo: “Say karunongan et napaneknekan a duga ed panamegley na saray nagagawaan na satan.” (Mateo 11:19, paimanod leksab) Balet nen talagan nakaukolan, makpel ya inmebat si Jesus ed saramay mamapauges ed sikato. —Mateo 15: 1-3; Marcos 3: 22- 30.
Imbangat nen Jesus ed saray disipulo to ya ag-ira dapat nadidismaya no walay man-akusa ed sikara. Imbaga to: “Maliket kayo no balbalawen tan papasegsegangen kayo na totoo tan papalsaan da kayo na amin lan klase na mauges a bengatla nisengeg ed siak.” (Mateo 5:11, 12) Balet, imbaga met nen Jesus ya no saratan ya akusasyon et paraan pian makapanpulong ira, gawaen to iyan impromisa to: “Iter kod sikayo iray salitan ibaga yo tan say karunongan, ya agnayarian a kontraen odino suppiaten na amin ya onsusumpad sikayo.”—Lucas 21:12-15.
Binilin nen apostol Pablo iray Kristiano ya iwasan day andi-kabaliksan ya pisasangsangan ed saray onsusumpa, ta imbaga ton saratan et “agmakagunggona tan andi-kakanaan.”—Tito 3:9; Roma 16:17, 18.
Pinaseseg nen apostol Pedro iray Kristiano ya idepensa day pananisia ra no posible. (1 Pedro 3:
15) Pero impurek to ya mas maong no patunayan da itan diad gawa, aliwan diad salita. Insulat to: “Diad panggawa yoy kamaongan et napatunda yoy andi-kakanaan a panagsalita na saray agmakatunongan a totoo.”—1 Pedro 2:12-15.
Manaral Ni
MABETBET YA ITETEPET
Antoy Papanisiaan na Saray Tasi nen Jehova?
Amtaen so 15 ed saray manunan papanisiaan mi.
MABETBET YA ITETEPET
Siopa so Founder na Saray Tasi nen Jehova?
Basaen no akin ya si Charles Taze Russell et aliwan founder na sakey a balon relihyon.


text:
Siopa ray Onlad Tawen?
Say ebat na Biblia
Nampili so Dios na pigaran matoor a Kristiano ya no ompatey ira et bilayen to ra lamet diad tawen. (1 Pedro 1:
Antoy gawaen diman ed tawen na saramay onlad man?
Kaiba ira nen Jesus ya manlingkor bilang arari tan saserdote diad loob na 1,000 ya taon. (Apocalipsis 5:
Pigara so bilayen lamet ya onlad tawen?
Ibabaga na Biblia ya 144,000 ya totoo so bilayen lamet ya onlad tawen. (Apocalipsis 7:4) Diad pasingawey o vision ya nabasad Apocalipsis 14:
Saramay “tinawag tan pinili” ya manuley a kaiba nen Kristo diad Panarian et tinukoy ya “melag a pulok.” (Apocalipsis 17:14; Lucas 12:32) Labay ton ibaga, daiset labat ira no ikompara ed bilang na amin ya karnero nen Jesus.
Lingon pakatalos tungkol ed no siopa ray onlad tawen
Lingon pakatalos: Onlad tawen so amin ya maong a totoo.
Katuaan: Impromisa na Dios ya ikdan toy bilay ya anggapoy anggaan diad dalin so dakel ed saray maong ya totoo.
Imbaga nen Jesus: “Anggapoy toon sinmegep ed tawen.” (Juan 3:13) Labay ton ibaga sirin, saray maong a totoon inatey antis ya linmay Jesus diad dalin, ya singa si Abraham, Moises, Job, tan David, et ag-ira linmad tawen. (Gawa 2:
29, 34) Imbes, inilaloan da ya bilayen lamet ira na Dios diad dalin. —Job 14:13- 15.
Say ibilay lamet ed tawen et tinawag ya “unonan kioli.” (Apocalipsis 20:6) Labay ton ibaga, wala ni sananey ya kioli. Nagawa itan diad dalin.
Ibabangat na Biblia ya no manuley lay Panarian na Dios, “anggapo lay patey.” (Apocalipsis 21:3, 4) Seguradon sayan promisa et nagawa diad dalin, ta anggapoy ompapatey diad tawen.
Lingon pakatalos: Wala lad too ’tan no diad tawen o diad dalin so pilien ton panayaman.
Katuaan: Say Dios so manpipili no siopa ed saray matoor ya Kristiano so ikdan to na ‘premyo ya natawag ed tawen,’ odino say pag-asa ya manbilay ed tawen. (Filipos 3:14) Ag-ibase na Dios so pampili to ed no antoy labay o pangarap na sakey a too.
Lingon pakatalos: Say bilay ya anggapoy anggaan diad dalin et mas abeban klase na bilay. Para labat itan ed saramay aliwan karapatdapat ya onlad tawen.
Katuaan: Saramay makaawat na bilay ya anggapoy anggaan diad dalin et tinawag na Dios ya “totook,” “saray pinilik,” tan “benendisyonan nen Jehova.” (Isaias 65:21-23) Ontulong ira pian nasumpal so gagala na Dios diad gapo ya saray totoo et nawalaan na perpekton bilay ya anggapoy anggaan diad paraison dalin.
Lingon pakatalos: Say bilang ya 144,000 ya nabasad Apocalipsis et simbolo labat, aliwan literal.
Katuaan: Tua ya wala ray bilang o numero diad Apocalipsis ya simbolo labat, balet say arum a bilang ya nabasa ditan et literal. Alimbawa, nabasa ditan so “12 ngaran na 12 apostol na Kordero.” (Apocalipsis 21:14) Amtaen so ebidensya no akin ya nibagan literal so bilang ya 144,000.
Nabasa ed Apocalipsis 7:4 so “bilang na saramay tinatakan, [o segurado lan manbilay ed tawen], 144,000.” Diad saray ontumbok ya bersikulo, walay abitla ya komaduan grupo ya duma ed 144,000: “sakey a baleg ya ulop, ya agnayarian a bilangen na too.” Sayan “baleg ya ulop” et iligtas met na Dios. (Apocalipsis 7:9, 10) Sirin, no say bilang ya 144,000 et simbolo labat tan ontutukoy ed sakey a grupo ya ag-amta so bilang to, anggapo lanlamang so kana ya impandumaan iyan duaran grupo. *
Sakey ni, nabasad Biblia ya say 144,000 et ‘sinaliw ed limog na katooan bilang unona iran bunga.’ (Apocalipsis 14:4) Saray salitan “unona iran bunga” et ontutukoy ed pigara labat ya pinili. Dugaruga itan ya deskripsion ed saramay nakaiba nen Kristo ed tawen ya manuley ed saray totoo diad dalin ya anggapoy espisipikon bilang da.—Apocalipsis 5:10.
^ par. 21 Onia met so insulat nen Professor Robert L. Thomas tungkol ed bilang ya 144,000 ya nabasad Apocalipsis 7:4: “Espisipiko itan ya bilang, balet samay walad 7:9 et aliwan espisipiko. No isipen tayon simbolo labat itan, anggapo la sirin so literal a bilang ed libro [na Apocalipsis].”
Manaral Ni
MAONG A BALITA YA NANLAPUD DIOS!
Antoy Gagala na Dios Parad Dalin?
Ibabaga na Biblia no akin ya pinalsa na Dios so dalin, no kapigan manampot so kairapan, tan no antoy nagawad arapen diad dalin tan ed totoo.
EBAT ED SARAY TEPET ED BIBLIA
Say Libro na Apocalipsis—Antoy Labay ya Ibaga na Satan?
Ibabaga na sayan libro ya saray manbasa, makatalos, tan mangiyaplika ed mensahe to et maliket ed panggawa dad satan.


text:
“Miakis Kayo ed Saramay Onaakis”
“Itultuloy yon pasesegen tan pabiskegen so sakey tan sakey.”
KANSIONEN: 121, 75
1, 2. Akin et kaukolan tayon pantongtongan no panon ya ligliwaen iray inateyan? (Nengnengen so litratod gapo na artikulo.)
“DIAD loob na ngalngali sakey taon kayari impatey na anak mi, graben sakit so nalilikna mi,” kuan nen Susi. Imbaga met na sakey a Kristiano ya nen biglan inatey so asawa to, akalikna na “agnadeskribin sakit ed laman.” Makapaermen ta dakel ni ray makakalikna na ontan. Maslak ya agagi et nayarin agda iilaloan ya ompatey so inad-aro dad bilay antis na Armagedon. Balanglan inateyan ka odino walay kabat mon inateyan, nayarin itepet mo: ‘Panon ya natulongan iramay maneermen pian nasarag day sakit ya nalilikna ra?’
2 Wala ray mangibabaga ya naekal lanlamang so sakit diad ilabas na panaon. Balet talaga kasin ontan ya lanang so nagagawa? Oniay naobserbaan na sakey a balo: “Parad siak, mas dugan ibaga ya say gagawaen mo ed ilalabas na panaon so makatulong pian naekal so sakit.” On, singa ed literal a sugat, say sugat ed emosyon et nayarin kalkalnan onabig diad ilabas na panaon no tambalen tan asikasoen. Anto sirin so makatulong ed saray inateyan pian natambal so sakit ya nalilikna ra?
JEHOVA
—“SAY DIOS NA AMIN A LIGLIWA”
3, 4. Akin et segurado tayon natatalosan nen Jehova no akin ya kaukolan na saray inateyan so naligliwa?
3 Say talagan manunan lapuan na ligliwa et say mapangasin Ama tayo ed tawen, si Jehova. (Basaen so 2 Corinto 1:3, 4.) Si Jehova, say manunan alimbawa ed panangipatnag na empatya, et impaseguro tod totoo to: “Siak a mismo so manligliwa ed sikayo.”
4 Say Dios tayo, ya Ama na maaron panangasi, et naeksperiensya ton mismo so naandian na inad-aro
5, 6. Panon itayon liligliwaen nen Jehova?
5 Makapanmatalek tayo ya onkiwas si Jehova parad pankaabigan tayo. Kanian no manpipikasi tayo, agtayo manaalangan ya ibagad sikato so amin ya nalilikna tayon ermen. Talagan naliligliwa itayo lapud natatalosan nen Jehova so nalilikna tayon sakit tan liligliwaen to tayo no kakkaukolan tayo! Balet panon ton gagawaen itan?
6 Say sakey a paraan ya tutulongan itayo na Dios et panamegley na ‘panliligliwa na masanton espiritu.’ (Gawa 9:31) Say aktibon puersa na Dios et mabisbiskeg ya lapuan na ligliwa. Impromisa nen Jesus ya say Ama tod tawen et “mangiter na masanton espiritu ed saramay onkekerew ed sikato.” (Luc. 11:13) Imbaga nen Susi ya abitla niman: “Mabetbet ya basta kami labat la ontatalimukor tan ipipikasi mid si Jehova ya ligliwaen to kami. Kada no gawaen mi itan, say kareenan na Dios so manbabantay ed saray puso tan nonot mi.”
JESUS
—ATAGEY YA SASERDOTE A WALAAY PILILIKNA
7, 8. Akin et makapanmatalek tayo ya ligliwaen itayo nen Jesus?
7 Say maaron pililikna nen Jehova et napatnagan ed saray imbaga tan ginawa na mapangasin Anak ton si Jesus nen wadiad dalin. (Juan 5:19) Nibaki si Jesus pian ligliwaen ‘iramay asugatan so puso ra’ tan “amin a maneermen.” (Isa. 61:1, 2; Luc. 4:17-21) Kanian sikatoy talagan maabagey—natatalosan toy paniirap na saray totoo tan labalabay to ran tulongan.
8 Nen ugaw ni Jesus, seguradon naeksperiensya toy inateyan na saray kapamilya tan kaaro. Nayarin si Jose ya pinagka-ama to et inatey nen sikatoy kabataan ni. * Diad saman et nayarin tinedyer odino masulok ya 20 nen Jesus. Imadyin mo pa no panon ton inarap so paneermen to, pati say paneermen na ina tan agagi to.
9. Panon ya impanengneng nen Jesus so empatya nen inatey si Lazaro?
9 Nen inggapo nen Jesus so ministeryo to, impanengneng toy aralem a pakatalos tan pililikna. Singa bilang, nen inatey so inar-aro ton kaaro ya si Lazaro, siansia nin alikna to so sakit tan ermen ya nalilikna di Maria tan Marta anggano paolien to lanlamang si Lazaro. Aliklikna to so pinasyan ermen da, kanian atenyeg a maong so puso to tan akaakis.
10. Akin et makapanmatalek itayo ya siansia nin walay pililikna nen Jesus ed sikatayo?
10 Panon a makatulong ed sikatayo natan iray impatnag nen Jesus a pililikna tan saray makaligliwan imbaga to? Ipapaseguro ed sikatayo na Biblia ya “nensaman, natan, tan diad andi-anggaan, si Jesu-Kristo et agbalot manguuman.” (Heb. 13:8) Lapud natatalosan na “Manunan Manangitonton ed bilay” no antoy liknaan na maneermen, “nayarian ton tulongan iray nasusubok.” (Gawa 3:15; Heb. 2:10, 18) Kanian makapanmatalek itayo ya siansia nin natetenyeg so puso nen Kristo ed paneermen na arum, natatalosan toy sakit ya nalilikna da, tan liligliwaen to ra “diad dugan panaon.”
“LIGLIWA A MANLALAPUD KASULATAN”
11. Anto ran teksto so makaligliwa ed sika?
11 Say ibabaga na Biblia nipaakar ed pinasyan ermen ya alikna nen Jesus nen inatey si Lazaro et sakey labat ed dakdakel ya makaligliwan teksto a naromog ed Salita na Dios. Agla itan pankelawan, “ta amin ya insulat nensaman et insulat pian nibangat itayo, pian diad panagsungdo tayo tan diad ligliwa a manlalapud Kasulatan et nawalaan itayo na ilalo.” (Roma 15:4) No maneermen ka, makaligliwa met ed sika irayan teksto:
“Si Jehova et asingger ed samay asugatay puso to; ililiktar to iramay nagogonigon so espiritu ra.”
—Sal. 34:18, 19.
“Sanen nadadaeg ak na saray kapagaan, niligliwa tan pinakalma mo ak [Jehova].”
—Sal. 94:19.
“Komon ta say Katawan tayon Jesu-Kristo tan say Dios ya Ama tayo, a mangaaro ed sikatayo tan angiter na agmanganggan ligliwa tan alay abig ya ilalo diad panamegley na agnaparaan a kaabigan, so manligliwa ed kapusoan yo tan mamabiskeg ed sikayo.”
—2 Tes. 2:16, 17. *
KONGREGASYON
—LAPUAN NA LIGLIWA
12. Antoy sakey ya importantin paraan pian naligliwa tayoy arum?
12 Say sakey nin lapuan na ligliwa na saray maneermen et say Kristianon kongregasyon. (Basaen so 1 Tesalonica 5:11.) Panon mon napabiskeg tan naligliwa iramay ‘nagogonigon so espiritu ra’? (Pro. 17:22) Tandaan ya walay “panaon na ag-iyesel tan panaon na pansalita.” (Ecl. 3:7) Imbaga na sakey a balo ya manngaran na Dalene: “Kaukolan ya ibalikas na saray inateyan so iisipen tan nalilikna ra. Kanian say sankaimportantian a nagawaan mo parad sakey ya inateyan et ondengel, agka onsasalet.” Onia ni imbaga nen Junia ya nambikkel so kuya to: “Anggano agmon talaga natalosan so paneermen da, say importante et labay mon natalosan no antoy nalilikna ra.”
13. Antoy nepeg tayon tandaan nipaakar ed paneermen?
13 Tandaan met ya agnampapara so nalilikna tan pangibabalikas tayoy ermen. No maminsan, samay too labat a mismo so talagan makaamta no panon kagrabe so sakit a nalilikna to, tan nayarin mairap ton ibalikas so walad puso to. Ibabaga na Salita na Dios: “Amta na puso so paneermen to, tan anggapoy arum a makalikna ed liket a nalilikna to.” (Pro. 14:10) Anggano ibalikas ni na sakey so nalilikna to, aliwan lanang ya mainomay a natalosan na arum so labay ton ibaga.
14. Anto ray nayari tayon ibaga pian naligliwa iray inateyan?
14 No maminsan, agtayo amta no antoy ibaga tayo ed sakey ya maneermen. Balet ibabaga na Biblia ya “say dila na marunong et mamaabig.” (Pro. 12:18) Akatulong ed dakel iray aromog dan makapabiskeg iran salita diad brosyur ya Sano Naandi’d-bilay so Pinabli Yo pian ligliwaen so arum. * Balet, mabetbet ya say talagan makatulong a nagawaan tayo et ‘miakis ed saramay onaakis.’ (Roma 12:15) Si Gaby ya inatey so mister to et imbaga ton say paraan labat pian nibalikas toy walad puso to et diad iyakis to. Imbaga to ni: “Kanian naliligliwa ak no miaakis ed siak iray kakaarok. Naliliknak ya agko bukbukor ed paneermen ko.”
15. Panon itayon makapiambegya no singa mairap tayon ibaga itan ed personal? (Nengnengen met so kahon ya “ Makaligliwa Iran Salita na Piaambegya.”)
15 No mairap mon ibaga ed personal so piaambegyam, ompan sarag mon ibalikas itan panamegley na card, e-mail, text, odino sulat. Sarag moy mangusar na sakey ya makaligliwan teksto, saray nanonotan mon ugali tan kualidad na samay naandid bilay, odino mangistorya kay maliket iran agawa ya agmo nalingwanan. “No makakaawat ak na anggan antikey tan makapaseseg ya sulat odino no imbitaan ak na sakey ya agi, talagan baleg ya tulong itan ed siak,” so imbaga nen Junia. “Naliliknak ed saratan so panangaro tan malasakit dad siak.”
16. Anto so sakey ya epektibon paraan na piaambegya?
16 Baleg so nitulong na pampikasi a kaibay inateyan tan say pangipikasi ed sikato. Anggano singa mairap mon ibalikas ed pikakasi iray nononoten mo ed onia ran makapaermen ya situasyon, say nanlapud puso a pikakasim parad sikato, anggano makaakis ka tan onggaralgal so boses mo et nayarin mamalemew na liknaan to. Nanonotan ni nen Dalene: “No wala ray sister ya ompasyar ed siak pian ligliwaen ak, kekerewen kod sikara ya ipikasian da ak. Mabetbet ya no manpipikasi la ra, naiirapan iran mansalita ed gapo, balet agmanbayag et mankasil lay boses da tan nibabaga da lay impapuson pikakasi ra. Say mabiskeg ya pananisia, panangaro, tan say malasakit da et talagan makapabiskeg na pananisia.”
ITULTULOY SO MANLIGLIWA
17-19. Akin ya kaukolan tayon itultuloy so manligliwa?
17 Agpare-parehoy kabayag na paneermen na kada sakey. Kanian mas maabig no naynay kan akaparaan, aliwan diad pigaran agew labat sano wadtan iray kakaaro tan kakanayon na inateyan, noagta pati diad ontumbok ni ran bulan ya pinmawil la rad normal ya rotina ra. “Say tuan kaaro et mangaaro ed amin a panaon, tan sakey ya agi a nailaloan diad panaon na gonigon.” (Pro. 17:17) Baleg a lapuan na ligliwa iray kaagian no wadtan iran lanang anggad agni linmabas so paneermen na sakey.
18 Tandaan tayo ya sagpaminsan et nayarin ompawil so ermen ya nalilikna na saray inateyan lapud anibersaryo, musika, litrato, aktibidad, odino anggan say angob, tanol, odino klima. Nayarin ansakisakit ed sakey ya abalo no first time ton gawaen a bukor so sakey ya bengatla, singa say iyatendi ed asemblea odino Memoryal. Imbaga na sakey ya brother: “Iilaloan ko lan say unonan anibersaryo na kasal mi kayari impatey to et ansaki-sakit, tan talagan mair-irap iman. Balet walay pigaran agagi ya namplano na simplin gathering ya kaiba iray maapit ya kakaarok pian agko bukbukor.”
19 Balet tandaan tayo met ya kaukolan na saray inateyan so panamaseseg aliwa labat ya no wala ray espisyal ya okasyon. “Naynay ya baleg so nagawaan na itulong tan pangiba na arum ed sika anggano anggapoy espisyal ya anibersaryo,” so imbaga nen Junia. “Saray ontan ya ag-iilaloan a gawaen na arum et naapresya tan makaligliwan maong.” Tua ya agtayo naekal ya amin so ermen ya nalilikna na saray inateyan odino napanoan so antokaman ya nalilikna ran kakulangan lapud impatey na inad-aro da, balet sarag tayo ran ligliwaen diad pangiter na praktikal iran tulong. (1 Juan 3:18) Nanonotan ni nen Gaby: “Talagan misalamat ak ed si Jehova lapud wadtan a naynay iray maaron elder diad amin ya irap ya dinalan ko. Impalikna ra ya singa akalakap si Jehova ed siak.”
20. Akin ya baleg a lapuan na ligliwa iray promisa nen Jehova?
20 Talagan makapaliket ya naamtaan a si Jehova, say Dios na amin a ligliwa, et ekalen toy amin ya nalilikna tayon ermen tan mangiter na permanentin ligliwa no “amin a walad pakanodnonotan iran lubok et narengel day boses [na Kristo] tan ompaway ira”! (Juan 5:28, 29) Impromisa na Dios ya “paandien to so patey ya anggad angga, tan punasen na Soberanon Katawan a Jehova iray lua ed amin a kalupaan.” (Isa. 25:8, paimanod leksab) Diad satan a panaon, imbes ya ‘miakis ed saramay onaakis,’ amin ya manaayam ed dalin et ‘miliket ed saramay manliliket.’
^ par. 8 Say unor ya impakabitla ed si Jose et nen mantaon na 12 si Jesus. Nen ginawa nen Jesus so unonan milagro to, ya pinagmaliw ton alak so danum, agla abitla si Jose, ontan met ed sinmublay iran inkagawa. Nen walad panamairapan a poste si Jesus, imbilin toy Maria ed si apostol Juan. Mapatnag ya ag-itan gawaen nen Jesus no mabilay ni Jose.
^ par. 11 Say arum ni ran teksto ya akaligliwa ed dakel et say Salmo 20:1, 2; 31:7; 38:8, 9, 15; 55:22; 121:1, 2; Isaias 57:15; 66:13; Filipos 4:13; tan 1 Pedro 5:7.
^ par. 14 Nengnengen met so artikulon “Comfort the Bereaved, as Jesus Did” diad Nobyembre 1, 2010, isyu na The Watchtower.


text:
Phakatalingoma dn so sogoan o Allah: Na di niyo phagalokaloki skaniyan: Soti Skaniyan, go Maporo a ka-aawat Iyan ko ipphanakoto iran On!
Pphakitoron Iyan ko malaikat so wahi phoon sa sogoan Iyan ko taw a kabaya Iyan ko manga oripn Iyan:"Sa pakiin´ngkaan iyo a mataan aya! a da a tohan a salakaw Rakn: Na onoti Ako niyo."
Inadn Iyan so manga langit ago so lopa sii ko bnar: Maporo a ka-aawat Iyan ko ipphamanakoto iran On!
Inadn Iyan so manosiya a phoon sa notfa (a ig a phopoyot); na apiya mawto dn na skaniyan na lampawi a mapayag!
Go so manga ayam na inadn Iyan oto a rk iyo, a adn a matatago on a pangrn (sa tnggaw), go manga pd a osba, go so sabaad on na pkhakan iyo.
Go adn a rk iyo a matatago on a kataid ko masa a kapkhodala niyo ron, go so masa a kapphakaliyowa niyo ron;
Go pphakaawid ko manga awid iyo a manga ppnd sii ko ingd a di kano ron ipraot odi misabap ko kargni ko manga ginawa: Mataan! a so Kadnan iyo na titho a Malai-gagaw, a Makalimoon.
Go (inadn Iyan) so manga koda, go so manga bigal, go so manga khimar, ka an iyo to gii kakhodai, go paramanis (iyo); go phangadn sa di niyo katawan.
Na sii ko Allah so matitho a lalan, na so manga pd (a lalan) na makasisilay. Na o kabaya (o Allah) na miyatoro kano Niyan dn langon.
Skaniyan so piyakatoron Iyan phoon ko kawang so ig a: Pphakaynom kano ron, go pkhisabap on so (kapphakatho o) kayo a mapphakakan iyo ron (so manga ayam iyo).
Pkhisabap on a kapphakathoa Niyan rkano ko manga prpran, go so manga zayton, go so manga korma, go so manga anggor, go so pizoson a manga onga: Mataan! a adn a matatago roo man a titho a karina a rk o pagtaw a pphamimikirann iran.
Na inipagadil Iyan rkano so gagawii go so dawndaw; go so alongan go so olan (ka an iyo gii kanggonai); go so manga bitoon na phapasiyonot siran ko sogoan Iyan: Mataan! a adn a matatago roo man a titho a manga tanda ko pagtaw a pnggdagdaan iran.
Go (inipagadil Iyan rkano) so inadn Iyan rkano ko lopa a mbidabida so manga warna niyan: Mataan! a adn a matatago roo man a titho a tanda ko pagtaw a khipakatatadm.
Na Skaniyan so inipagadil Iyan so kalodan, ka an kano pphakakan ko pphakapoon on a sapo (a sda) a malmk, go an iyo ron mapphakagmaw so pakayan a gii niyo to manditar; go pkhailaing ka so manga kapal a pphamangtas on, go ang kano gii makambabanog ko kakawasaan Iyan, go ang kano makapanalamat.
Na tiyagoan Iyan so lopa sa manga palaw, ka oba kano Niyan pkhakoyong; go (tiyagoan Iyan sa) manga lawasayg go manga lalan; kaang kano makakdg sa ontol;
Go manga padoman; na sabap ko manga bitoon na siran na pphakakdg siran sa ontol.
Ino so pphangadn ba lagid odi phakaadn? Ino kano di phananadm?
Na o pamagitonga niyo so limo o Allah, na di niyo dn maytong: Mataan! a so Allah na titho a Manapi, a Makalimoon.
Na so Allah i Matao ko isosoln iyo, go so ipapayag iyo.
Na so siran a pzimbaan iran a salakaw ko Allah, na da a khaadn iran a mayto bo, ka siran na pphangmbaalan.


text:
Kasin Antam La?
Panon ya gagawaen iray lukot nensaman, tan panon iratan ya uusaren?
Diad Ebanghelyo nen Lucas, binitla ya binuskag nen Jesus so lukot nen Isaias, binasa to itan, insan nilukot to lamet. Diad sampot na Ebanghelyo nen Juan, binitla to met so sakey a lukot, ya imbaga ton agto nisulat ditan so amin ya tanda ya ginawa nen Jesus.
Panon ya gagawaen iray lukot? Saray katat na ayep, pergamino o papiro et pansusuldongan pian makagawa na sakey a rolyo. Insan ilukot iratan ed melag a kiew ya samay asulatan so walad dalem. Saray sulat ed kada sakey a rolyo et walad antirikey ya kolum. No andukey so lukot, walay kiew ed sampot tan sampot ya bembenan na manbasa, ya usaren toy sakey pian buskagen tan amay sakey et pian lukoten itan, anggad naromog to la may labay ton basaen.
“Say kaabigan na lukot et nakarga toy interon libro ta andukdukey [ya maslak et manga 10 metro], balet onmelag itan no ilukot,” kuan na The Anchor Bible Dictionary. Singa bilang, tatantyaen ya kaukolan so 9.5 metro a rolyo parad Ebanghelyo nen Lucas. Saray tagey tan leksab na arum a lukot et tatabasan tan papakinisen panamegley na baton masagapsap tan kokoloran iratan.
Siopa ray “manunan saserdote” ya abitlad Kristianon Griegon Kasulatan?
Manlapu nen ginmapo ed Israel so panuro na saserdote, sakey labat so manlingkor ya atagey a saserdote, tan nen unaan et agnasalatan legan ya mabilay. (Numeros 35:25) Si Aaron so unonan nagmaliw ya atagey a saserdote. Insan ipapasa itan a pribilehyo ed panguloan ya anak a laki. (Exodo 29:9) Dakel ed saray anak a lalaki nen Aaron so nagmaliw a saserdote, balet daiset labat so nagmaliw ya atagey a saserdote.
Nen asakop na sananey a bansa so Israel, saray manuley ya aliwan Israelita so manpipili tan mangeekal ed saray atagey a saserdote na saray Judio kapiganman a labay da. Balet singa say lanang ya pampipilian da et diad pigpigara labat a pamilya, maslak et diad linya na pamilya nen Aaron. Mapatnag a saray “manunan saserdote” et ontutukoy ed manunaan iran membro na saserdote. Nayarin kaiba iray lider na 24 a grupo na saray saserdote; saray importantin membro na pamilya na saray atagey a saserdote; tan saray datin atagey a saserdote ya inekal ed posisyon, singa si Anas.


text: Parad direktor. Kansion nen David.19 Iyaabawag na katawenan so gloria na Dios;+Ipapaamta na saray bengatlan walad tawen* so kimey na lima to.+2 Kada agew et ompapaway iray balikas da,Kada labi et ipaparungtal day kakabatan.3 Anggapoy balikas, tan anggapoy salita;Agnarerengel so boses da.4 Ingen ta akasabi ed interon dalin so tanol* da,Tan anggad saray sampot na dalin so mensahe ra.+Diad tawen et impaalageyan to na tolda so agew;5 Singa itan sakey a nobyo ya ompapaway ed kuarton parad balon kasal;Malikeliket a singa sakey a mabiskeg a lakin milulumbad batik.6 Say panlalapuan to et diad sakey a sampot na tawen,Tan ontetelek anggad sakey nin sampot na tawen;+Tan anggapoy makaamot ed petang to.7 Say ganggan nen Jehova et ayadyari,+ pasimbaloen toy biskeg.*+Say panonot nen Jehova et napanmatalkan,+ gawaen ton marunong so andiay kakabatan.+8 Saray totontonen nen Jehova et maptek, paliketen day puso;+Say ganggan nen Jehova et malinis, paliwawaen toy mata.+9 Say takot ed si Jehova+ et maabig, mansiansia ya anggad angga.Saray panangukom nen Jehova et matua, matunong ya amin.+10 Mas pampilalekan iratan nen say balitok,Nen say sankaabigan a klase na* balitok,+Tan mas masamit nen say dilo,+ say sankapuroan a dilo.11 Diad saratan et napapasakbayan so lingkor mo;+No unoren iratan et walay baleg a tumang.+12 Siopay makanengneng ed sarili ton lingo?+Perdonam ak pad saray kasalanan ya agko amtan ginawak.13 Tan amper mo pay lingkor mo ed saray gawan mapalakbat;+Agmo aabuloyan ya uleyan da ak.+Diad ontan et anggapoy pankulangan ko,+Tan malinis ak ed saray graben kasalanan.*14 Komon ta saray ibabalikas na sangik tan dadalepdepen na pusokEt makapaliket ed sika,+ O Jehova, say Batok+ tan say Mananondon ko.+


text: 4 Kayari na satan et anengneng ko a walay akalukas a puerta ed tawen, tan say unaan a boses a nadngel ko, a mitotongtong ed siak, et singa tanol na trumpeta, a kuan to: “Segep ka dia, tan ipanengneng kod sika iray bengatlan nepeg a nagawa.”2 Kayari na satan et tampol a niwala ak ed pakayari na espiritu, tan walay sakey a trono ed tawen, tan walay akayurong ed satan a trono.+3 Tan say itsura na samay akayurong et singa baton jaspe+ tan baton sardio,* tan akapaliber ed trono so bunlalakaw a singa esmeralda so itsura to.+4 Say trono et apaliberan na 24 a trono, tan diad sarayan trono et anengneng kon akayurong so 24 a mamatatken+ ya akasulong na amputin kawes, tan wala ray balitok a korona ed ulo ra.5 Manlapud trono et ompapaway iray kirmat+ tan boses tan karol;+ tan walay pitoran mandarlang a silew diad arap na trono, tan say kabaliksan na saraya et pitoran espiritu na Dios.+6 Diad arap na trono et walay miparad salming a dayat, a singa kristal.+Diad pegley na trono* tan diad paliber na trono et walay apatiran mabilay a pinalsa+ a napno na saray mata diad arap tan beneg.7 Say unonan mabilay a pinalsa et singa leon,+ tan say komaduan mabilay a pinalsa et singa malangwer a kalakian a baka,+ tan say komatlon mabilay a pinalsa+ et walaan na lupa a singa lupa na too, tan say komapat a mabilay a pinalsa+ et singa ontitikyab ya agila.+8 Kada sakey ed saray apatiran mabilay a pinalsa et walaan na anemiran payak; napno na saray mata so paliber tan dalem na saratan.+ Tan ag-ira ontutunda ed agew tan labi a mangibabagay: “Masanto, masanto, masanto si Jehova*+ a Dios, say Makapanyarin-amin, a wala la nensaman tan wala natan tan onsabi la.”+9 Kapagno iglogloria tan igagalang tan pisasalamatan na saray mabilay a pinalsa imay akayurong ed trono, samay mabilay ya anggad angga,+10 say 24 a mamatatken+ et ondadakmomo tan mandadayew ed samay akayurong ed trono, samay mabilay ya anggad angga, tan ibubuntok da ray korona ra diad arap na trono, ya ibabaga ra:11 “Sika so makanepegan, Jehova* a Dios mi, a mangawat na gloria+ tan galang+ tan pakayari,+ lapud pinalsam so amin a bengatla,+ tan lapud linawam et niwala tan apalsa iratan.”


text:
Anggapoy nibaraan na saray totoon agmatulok ed Dios (18-32)
Saray kualidad na Dios et nanengneng ed saray pinalsa to (20)
1 Siak, si Pablo, ya aripen nen Kristo Jesus tan tinawag pian magmaliw ya apostol, say tinuro* a mangiyabawag ed maong a balita na Dios,+2 ya insipan to la nensaman ed panamegley na saray propeta to diad masanton Kasulatan,3 nipaakar ed Anak to, a niyanak bilang too manlapud ilalak* nen David,+4 balet diad pakayari na masanton espiritu et sikatoy niyabawag ya Anak na Dios+ sanen sikatoy pinaoli manlapud inaatey+—on, si Jesu-Kristo a Katawan tayo.5 Diad panamegley to et naawat mi so agnaparaan a kaabigan tan say inka-apostol+ pian saray totoo ed amin a nasyon et ontulok+ lapud pananisia parad kigloriaan na ngaran to,6 a diad saratan a nasyon et tinawag kayo met pian magmaliw a kayarian nen Jesu-Kristo—7 parad sikayon amin ya inad-aro na Dios a walad Roma, a tinawag pian magmaliw a masanto:Nawalaan kayo komon na agnaparaan a kaabigan tan kareenan a manlalapu ed Dios ya Ama tayo tan ed Katawan a Jesu-Kristo.8 Manuna ed amin, misasalamat ak ed Dios ko diad panamegley nen Jesu-Kristo nipaakar ed sikayon amin, lapud pantotongtongan ed interon mundo so pananisia yo.9 Ta say Dios, a panlilingkoran ko ed interon pusok* diad pangiyaabawag koy maong a balita nipaakar ed Anak to, so mamaneknek a lanang ta kayon sasalambiten ed saray pikakasik,+10 a kekerewen ko a no nayari komon et makakar ak a siansia ed sikayo no linawa iya na Dios.11 Ta pipirawaten kon nanengneng kayo, pian ninabang kod sikayo iray espiritual a bendisyon* a mamabiskeg ed sikayo;12 odino pian makapanpapasesegan itayo,+ a napaseseg yo ak ed pananisia yo tan napaseseg ta kayo ed pananisiak.13 Balet labay kon naamtaan yo, agagi, ya aminpigak lan ninonot so onlad sikayo—ingen ta walay mangaamper ed siak anggad natan—pian nawalaan ak met komon na pigaran bunga ed limog yo a singa diad limog na arum ni ran nasyon.14 Diad saray Griego tan diad saray dayo,* diad saray marunong tan diad saray andiay pakatalos, et walay utang ko;15 kanian pirpirawat ko met ya iyabawag so maong a balita ed sikayo ran wadtan ed Roma.+16 Ta agko ibabaing so maong a balita;+ diad tua, satan so paneknek na pakayari na Dios pian niliktar so amin a walaay pananisia,+ unona saray Judio+ insan saray Griego.+17 Ta diad saya et nipaparungtal so inkatunong na Dios lapud pananisia tan parad pananisia,+ unong a nisulat: “Balet say matunong et manbilay lapud pananisia.”+18 Ta say sanok na Dios+ et nipaparungtal manlapud tawen sumpad amin ya agmatulok tan agmatunong a totoo a manesebel ed katuaan+ diad agmatunong a paraan,19 ta antokaman so nayarin naamtaan nipaakar ed Dios et malinlinew ed sikara, lapud imparungtal itan na Dios ed sikara.+20 Ta saray agnanengneng a kualidad to, salanti, say andi-anggaan a pakapanyari+ tan inka-Dios to,+ et sankanengneng manlapu la nen pinalsa so mundo, lapud naaamtaan iratan ed panamegley na saray pinalsa,+ kanian anggapoy nibaraan da.21 Ta anggaman kabat day Dios, sikatoy agda inggloria bilang Dios tan agda akisalamatan, noag ingen nagmaliw ya andi-kakanaan iray panagkatunongan da tan abilungetan so agmakatalos a puso ra.+22 Anggano ibabaga ran marunong ira, nagmaliw iran makulangkulang23 tan say inggloria ra et aliwan say ag-ompatey a Dios noagta say imahen na ompatey a too tan saray manok tan saray pinalsan apatiray sali tan saray onkukurong ya ayayep.*+24 Kanian pinaulyan ira na Dios diad karutakan, unong ed saray pilalek na kapusoan da, pian napabanday da so dilin laman da.25 Say katuaan na Dios et insalat da ed katilaan tan say inggalang tan nanlingkoran da et saray pinalsa imbes a say Manamalsa, samay nepeg a narayew ya anggad angga. Amen.26 Kanian pinaulyan ira na Dios ed agnakontrol a pantintindek da ed sekso,+ ta saray bibii ed limog da et sinalatan day nisipor ya usar da, a sumlang ed gagala na inkapalsa ra;+27 ontan met, saray lalaki et impulisay day nisipor ya usar na* saray bibii tan mandarlang so seksual a pampilalek da ed sakey tan sakey, lalaki ed lalaki,+ a manggagawa ra na mabanbanday tan aawaten da lan mismo so sigpot a dusa,* a manepeg parad kasalanan da.+28 Lapud agda iisipen a manepeg a bidbiren so Dios,* pinaulyan ira na Dios ed sakey a kipapasen na nonot ya agto aabobonan, diad ontan et gagawaen da ray bengatlan agmanepeg.+29 Tan gagawaen day amin a klase na ag-inkatunong,+ karelmengan, inkaagum,+ tan kaugsan, a napno ra na ibeg,+ panagpatey,+ pankokolkol, panagpalikdo,+ makapasakit a getma,+ a sikaray matsismis,30 managpauges,+ managbusol ed Dios, agmangikabkabilangan, mapaatagey, malastog, managgaway makaderal iran pakana,* agmatulok ed atateng,+31 andiay pakatalos,+ agmatoor ed saray paknaan, andiay nisipor a panangaro, andiay panangasi.32 Anggaman kabkabat da lay matunong a ganggan na Dios—a saramay manggagawa ed saratan et manepeg ya ompatey+—agda labat gagawaen iratan noagta aabobonan da met iramay manggagawa ed saratan.